Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera egin du, Nafarroako Parlamentuko 5110 irteera-zenbakiarekin erregistratua, 2022ko irailaren 26an (10-22/PES-276 galdera), jakin nahi baitu ea Kontu-hartzailetzako Zuzendaritza Nagusiko funtzionarioek prestatutako kontu-hartzailetza nagusiaren txostenaren zirriborrorik egon al den, osasun arloko kontu-hartzailetza delegatuak Efficold enpresari FFP2 maskarak erostearen gainean emandako eragozpen-ohar etengarria dela-eta. Hona Ekonomia eta Ogasun Departamentuko kontseilariak informatzeko duena:

Kontu-hartzailetzako zuzendari nagusiak 2022ko maiatzaren 9an sinatutako txostena –zeinaren bidez ebatzi baitzen organo kudeatzaileak agertutako desadostasuna, kontu-hartzailetza delegatuak emandako eragozpen-oharra zela-eta– Kontu-hartzailetza Zerbitzuak parte hartuta prestatu zen, eta ezin da esan “Kontu-hartzailetzako Zuzendaritza Nagusiko funtzionarioek prestatutako zirriborrorik” egon zenik. Jakina, sinatutako txostena ez da hasierako proposamenaren berdina, proposamen horrek ekarpen erantsiak dituelako, bai Kontu-hartzailetza Zerbitzuarenak baita Zuzendaritza Nagusiarenak berarenak ere.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 24an.

Ekonomia eta Ogasuneko kontseilaria: Elma Saiz Delgado